Definisjonsmakt

Definisjonsmakt er et todelt ord som har betydningen at noe eller noen har makt til å skape definisjoner; makt til å få gjennomslag for sin versjon av virkeligheten. Når det er flere definisjoner på et begrep eller oppfatning, vil den som har definisjonsmakt få innflytelse for sin definisjon. En annen måte å uttrykke dette på er at definisjonsmakt er «makt til å omforme subjektive problemer til objektive».Slaatta, Tore (mai 1999): Medier, makt og demokrati, Makt- og demokratiutredningens rapportserie, ISSN 1501-3065, Rapport 6, ISBN 82-92028-06-4 Definisjonsmakt kan nærmere forklares som makt til å innvirke på hvem som får tilgang til det offentlige ordskiftet.Andersson, Sara; Petersén, Agnes (2012): Makten över kommunikationen - en kvalitativ studie av kommunikatörens yrkesroll (PDF), Högskolan för lärande och kommunikation (HLK), Högskolan i Jönköping

Definisjonsmakt er en form for ideologisk makt som igjen er en makt over tanker, verdier, følelser og oppfatninger. Makt er ikke nødvendigvis tvang (som ved økonomisk eller militær makt), men i de begreper som gir mening for verden rundt.Makt og demokrati (2003), NOU 2003:19, Fornyings- og administrasjonsdepartementet Definisjonsmakt er i et demokratisk samfunn en form for «myk makt» eller «overtalelsens makt».Rudi, Inga Berntsen: «Hva er makt?» , NDLA

 Referanser 

Kategori:Ord og uttrykk
Kategori:Sosiologi